SET ปิดร่วง 31 จุด หวั่น “เฟด” ออกมาตรการใหม่-วิตกเครดิตสวิส
SET ปิดลบ 31 จุด รับแรงขายหนักกังวลประชุมเฟดออกมาตรการใหม่กระทบตลาดหุ้น และราคาหุ้นเครดิตสวิสปรับตัวลดลงแตะระดับต่ำสุดเป็นประวัติการณ์ แนวโน้มพรุ่งนี้ให้แนวรับที่ 1,550 จุด และแนวรับถัดไปที่ 1,535 จุด แนวต้าน 1,585 จุด
SET ปิดลบ 31 จุด รับแรงขายหนักกังวลประชุมเฟดออกมาตรการใหม่กระทบตลาดหุ้น และราคาหุ้นเครดิตสวิสปรับตัวลดลงแตะระดับต่ำสุดเป็นประวัติการณ์ แนวโน้มพรุ่งนี้ให้แนวรับที่ 1,550 จุด และแนวรับถัดไปที่ 1,535 จุด แนวต้าน 1,585 จุด
3 ต.ค. 2565

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ดัชนีตลาดหุ้นไทยวันนี้ปรับตัวลดลงกว่า 30 จุด โดยได้รับแรงกดดันจากความกังวลที่จะมีการประชุมธนาคารกลางสหรัฐ (เฟด) ในคืนนี้ว่าอาจจะมีมาตรการใหม่ออกมากระทบต่อดัชนีตลาดหุ้นทั่วโลก
อย่างไรก็ตาม บล.กสิกรไทย ไม่ได้ให้น้ำหนักกรณีของเฟดมากนัก แต่ให้น้ำหนักไปที่การปรับตัวลดลงของหุ้นเครดิตสวิส วาณิชธนกิจรายใหญ่ของสวิตเซอร์แลนด์แตะระดับต่ำสุดเป็นประวัติการณ์ โดยได้รับแรงกดดันจากค่าสเปรดสัญญาสวอปการผิดนัดชำระหนี้ (Credit Default Swap: CDS) เพิ่มสูงขึ้นอย่างมากจนสร้างความวิตกกังวลในกลุ่มนักลงทุนว่าปัญหาเศรษฐกิจโลกอาจกระทบต่อภาคการเงินกดดันภาพรวมตลาด
ขณะที่วันพรุ่งนี้ นายสรพล คาดว่าดัชนียังคงแกว่งไซด์เวย์ลงต่อเนื่อง เพราะยังไม่มีปัจจัยบวกใหม่ๆ เข้ามา โดยแนะนำให้ “ซื้อ” เมื่อดัชนีย่อตัว พร้อมให้แนวรับ 1,550 จุด ถัดไปที่ 1,535 จุด ส่วนแนวต้าน 1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 4,318.89 ล้านบาท ปิดที่ 164.50 บาท เพิ่มขึ้น 4.00 บาท
CPALL มูลค่าการซื้อขาย 3,941.89 ล้านบาท ปิดที่ 54.25 บาท ลดลง 2.00 บาท
AOT มูลค่าการซื้อขาย 3,165.67 ล้านบาท ปิดที่ 71.75 บาท ลดลง 0.75 บาท
GULF มูลค่าการซื้อขาย 2,807 59 ล้านบาท ปิดที่ 50.50 บาท ลดลง 2.00 บาท
BBL มูลค่าการซื้อขาย 2,757.22 ล่านบาท ปิดที่ 132.50 บาท ลดลง 4.00 บาท